方岳
夏日珠溪赋八音体
金筛薜罗月，玉戛琅玕风。
石根一睡美，幽尚谁与同。
丝棼俗士怀，颠倒崔烈铜。
竹筇肯俱来，独予两诗穷。
匏瓠亦缠藤，永日闭梵宫。
土花侵道碧，晚翠初空蒙。
革华共徘徊，爱此山丛丛。
木犀约重游，小待香玲珑。
金谷已尘土，珠履如飚风。
石崇与平原，痴处正尔同。
丝毫挂世网，空锢理残书，
久已不讳穷。匏樽吾秋人，
许访青莲宫。土甘蔬亦香，
小摘空蒙蒙。革革有鸣禽，
留我幽花丛。木屑落飞谈，
烟霏晚葱珑。